تبعاتو و بقات كتلفت كدور عينيها الى عاود بان ليها .. راسها بغا يطرطق عليها واش شافتو ولا تخايل ليها .. ماقادراش تعرف .. رجعات هي و معاذ جلسو معاهم و تغداو و هي عقلها ماشي معاها .. دوزو هاديك العشية و توادعو معاهم و رجعو فحالهم .. إسراء كضحك معاهم غير من فوق الخاطر و بالها غير مع آدم .. وصلو لدار سلمات على رجاء مشا جهاد يوصلها و يخرج مع معاذ و طلعات إسراء لبيتها .. دخلات دوشات .. لبسات حوايجها و هزات الفون دوزات نمرة هشام ..